31992D0130
L 047/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 февруари 1992 година
относно изменение на приложения Б и В към Директива 90/426/ЕИО на Съвета
(92/130/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 23 от нея,
като има предвид, че с оглед на придобития опит някои от формулировките в сертификатите, посочени в приложението към Директива 90/426/ЕИО на Съвета следва да се изменят по такъв начин, че да бъдат включени гаранции, свързани с определени болести;
като има предвид, с цел да се избегне объркване разпоредбите в приложения Б и В към посочената директива следва да се преформулират;
като има предвид, че предвидените в настоящото решение мерки са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложения Б и В към Директива 90/426/ЕИО на Съвета се заменят от приложението към настоящото решение, считано от 1 март 1992 г.
Член 2
Адресати на настоящото решение са държавите-членки.
Съставено в Брюксел на 13 февруари 1992 година.